1. punkt 10 lause „On leitud, et kuni 90% saasteainest on pärit puidu ja kivisöe põletamiselt.“ – selguse mõttes asendada „saasteainest“ „BaP“-ga

2. kasutatud nii BaP kui BAP – ühtlustada

3. punkt 10 on lause „2012. aasta andmetel põhinev hinnang näitab, et Euroopa Liidu BaP koguheide õhku on 241 tonni aastas, millest Eesti osa on 4,5 tonni (Guerreiro, 2015)“, KAUR andmetel on esitatud 2012 andmed vananenud ja ümberarvutatud ja Eesti BaP heide oli 2012. aastal 2,039 tonni. Kuna on olemas ka uuemad andmed, tuleks kasutada siiski viimaseid võimalikke andmeid.

4. punkt 12.5 on kirjutatud „Kokku lepitud õhukvaliteedi sihtväärtused eesmärgiga hoida ära või vähendada kahjulikku mõju inimese tervisele ja keskkonnale tervikuna;“ – palun täpsustada, direktiiviga ei ole määratud ainult sihtväärtused

5. punkt 13.3 on ühik „T“, eeldatavasti on mõeldud tonni, mille lühend on „t“

6. on kasutatud terminit „emissioonifaktor“, vastavalt AÕKSi § 4’, on ametlik termin „eriheide“

7. kütuste eriheidete iseloomustamiseks kasutada kas riigi inventuuriandmeid, kus on toodud ka kodumajapidamiste riiklikud eriheited või Emission Inventory Guidebook **2016**, mitte 1999, millele on töös viidatud

8. jääb arusaamatuks „Järeldustes ja kokkuvõttes“ toodud meede „lokaalküttele üleminek“.

9. uuringus ei ole hinnatud BaP saastuse piirkonnas kasutatavate kütuste liike ja mahtusid.

10. ühe järeldusena on välja toodud, et kuiva kvaliteetse puidu kasutamine kütmisel vähendab BaP heidet kuni poole võrra. Sellise meetme rakendamine oleks väga efektiivne ja ökonoomne, kuid tööst aga ei nähtu, et oleks uuritud, millise kvaliteediga puitu kasutati, samuti kui palju põletati jäätmeid. Seega ei saa sellist järeldust teha, et kvaliteetsema puidu kasutamisel väheneb BaP heide.

11. puuduvad õhukvaliteedi parandamise kava koostamise ja elluviimise eest vastutavate isikute nimed, ametikohad ja kontaktandmed

12. puuduvad õhukvaliteedi piirkonnas kaitset vajavate objektide andmed;

13. on kirjeldatud õhukvaliteedi piirkonnas või linnastus rakendatud õhukvaliteedi parandamise meetmete, sealhulgas kohalike, piirkondlike, riigisiseste ja rahvusvaheliste meetmeid, kuid puudub nende meetmete mõju hinnang

14. puuduvad konkreetsed soovitused ja andmed Tartule sobilikest paiksetest heiteallikatest välisõhku väljutatavate saasteainete heitkoguste vähendamise meetmete kohta ja meetmete rakendamise ajakava, tulemuste ning maksumuse kohta.

15. punktis 12.4 täpsustada ja kirjeldada täpsemalt riikliku tasandi meetmeid

16. Euroopa Parlamendi ja nõukogu direktiiv 2001/81/EÜ enam ei kehti, on asendatud direktiiviga 2016/2284

17. punktis 13.1 on kirjeldatud, et väiksematel küttekolletel puuduvad heidete piirmäärad, kuid ökodiasini direktiiviga, täpsemalt selle rakendusmäärustega, seatud nõuded, sh tolmu heite piirväärtused:

• Komisjoni määrus (EL) 2015/1185 (ökodisaini rakendusmäärus tahkekütuse-kohtkütteseadme kohta) – ökodisaini nõuded kuni 50 kW nimisoojusvõimsusega tahkekütuse-kohtkütteseadmete turulelaskmiseks ja/või kasutuselevõtmiseks (alates 2022);

• Komisjoni määrus (EL) 2015/1189 (ökodisaini rakendusmäärus tahkekütusekatelde kohta) – ökodisaini nõuded kuni 500 kW nimisoojusvõimsusega tahkekütusekatelde turulelaskmiseks ja kasutuselevõtmiseks (alates 2020).

18. punktis 14.2 on väide „Liikluse puhul eeldati, et aastaks 2030 väheneb diiselkütust kasutavate sõidukite arv ja seeläbi heitmed kogu liiklusest poole võrra“ – mille alusel on tehtud selline eeldus?

19. punkt 16 on toodud rakendamise ajad (lühike, keskmine pikk), kuid ei ole antud nende ajalist määratlust.